Nasionale hulp om Gauteng-rooftogte te ondersoek | Maroela Media
Mothiba het Dinsdagmiddag tydens die opening van 'n polisiestasie in Tembisa gesê 'n span speurders, wat deur die nasionale polisie gelei word, ondersoek die rooftogte en die polisie hoop om vinnig 'n deurbraak te maak.
Etlike ure ná sy toespraak is die Telkom-winkel by die Kolonnade-winkelsentrum in die noorde van Pretoria van elektroniese ware ter waarde van meer as R200 000 beroof. Skote is gevuur, maar niemand is beseer nie.
Maroela Media berig al sedert Julie vanjaar oor 'n reeks rooftogte wat amper weekliks by winkelsentrums oral in die provinsie plaasvind. In die meeste voorvalle is selfoonwinkels beroof en die rowers het telkens dieselfde metodes gebruik.